ALYTAUS RAJONO SAVIVALDYBĖS TARYBA SPRENDIMAS DĖL GATVIŲ PAVADINIMŲ SUTEIKIMO, GEOGRAFINIŲ CHARAKTERISTIKŲ PAKEITIMO IR LIKIŠKIŲ K. ALYTAUS SEN. GATVĖS PRISKYRIMO LIKIŠKĖLIŲ K. ALYTAUS SEN.

2014 m. sausio 21 d. Nr. K-18

Alytus

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57, Alytaus rajono savivaldybės taryba nusprendžia:

1. Suteikti pavadinimus:

1.1. Dubenkos k., Alytaus sen., Alytaus r. gatvei Jovaišonių gatvė (gatvės išdėstymo planas pridedamas).

1.2. Mikutiškių k., Alytaus sen., Alytaus r. gatvei Ramunių gatvė (gatvės išdėstymo planas pridedamas).

1.3. Silgionių k., Punios sen., Alytaus r. gatvei – Margirio gatvė (gatvės išdėstymo planas pridedamas).

1.4. Karkliniškių k., Pivašiūnų sen., Alytaus r. gatvei – Takniškių gatvė (gatvės išdėstymo planas pridedamas).

1.5. Ulyškų k., Alovės sen., Alytaus r. gatvei – Miško gatvė (gatvės išdėstymo planas pridedamas).

2. Likiškių k., Alytaus sen., Alytaus r. Jūratės gatvę priskirti Likiškėlių k., Alytaus sen., Alytaus r. (gatvės išdėstymo planas pridedamas).

3. Sutrumpinti Greikonių k., Butrimonių sen., Alytaus r. Sodų gatvę (gatvės išdėstymo planas pridedamas), Komisaruvkos k., Simno sen., Alytaus r. Lelijų gatvę (gatvės išdėstymo planas pridedamas) ir Takniškių k., Alovės sen., Alytaus r. Alyvų gatvę (gatvės išdėstymo planas pridedamas).

4. Pratęsti Rumbonių k., Alytaus sen., Alytaus r. Nemuno gatvę (gatvės išdėstymo planas pridedamas).

5. Pavesti Alytaus rajono savivaldybės administracijos direktoriui organizuoti šio sprendimo bei kitų dokumentų, susijusių su šiuo sprendimu, pateikimą atitinkamoms valstybės, savivaldybių institucijoms, įstaigoms, įmonėms ir kitų veiksmų atlikimą teisės aktų nustatyta tvarka.

Šis sprendimas gali būti skundžiamas Lietuvos Respublikos administracinių bylų teisenos įstatymo 33 straipsnio nustatyta tvarka.

Savivaldybės meras	Algirdas Vrubliauskas